Nagylózs Község Önkormányzata Képviselő-testülete

Ügyiratszám: 117-28 /2013NL
Jegyzőkönyv
Készült: Nagylózs Község Önkormányzata Képviselő-testületének 2013. szeptember 11. napján 17 órakor megtartott rendkívüli testületi üléséről.
 Jelen vannak:          Pintér József - alpolgármester
			Bors István – képviselő
                                  Kalló János – képviselő
			Fücsökné Torma Lívia - jegyző		
			Olaszyné Fülöp Anita – aljegyző

Pintér József : Köszöntöm a Képviselő-testület tagjait a jegyző, és  az aljegyző Asszonyt. A polgármester Asszony betegsége miatt nem tud részt venni az ülésen.
Megállapítom, hogy a Képviselő-testület határozatképes, a megválasztott 5 fő képviselőből 3 fő jelen van.  
A 7. napirendi pontot az alábbi napirendi ponttal szeretném kiegészíteni:
c.) Bursa Ösztöndíj Pályázathoz csatlakozás szándéka a 2014. évre – jogszabályi előírás alapján az önkormányzatoknak csatlakozási szándékukat 2013. október 11. napjáig rögzíteni kell a pályázati internetes felületen

Amennyiben további napirendi pont felvételére nincs javaslat, kérem a napirendi pont elfogadását.
A képviselő-testület 3 igen szavazattal, ellenszavazat és tartózkodás nélkül a következő határozatot hozta: 
 74/2013. (IX. 11.) Kt. határozat
 Nagylózs Község Önkormányzatának Képviselő-testülete a testületi ülés napirendi pontjait az alábbiak szerint elfogadta:
Napirendi pontok:
Nyílt ülés:
1. Napirendi pont
Beszámoló az önkormányzat I. féléves gazdálkodásáról.
Előadó: Tóthné Szigeti Éva – polgármester
Meghívottként: Csigóné Mikó Anita pénzügyi előadó

2. Napirendi pont
A Sopronkövesdi Közös Önkormányzati Hivatal I. féléves gazdálkodásáról
Előadó: Fücsökné Torma Lívia – jegyző



3. Napirendi pont

Beszámoló a III. Pipacs Fesztiválról
Előadó: Tóthné Szigeti Éva – polgármester

4. napirendi pont
Csatlakozás a „Nagy Magyar Engesztelés” kezdeményezéshez
Előadó: Tóthné Szigeti Éva – polgármester

5. Napirendi pont
HungaroConcept Szélerőmű Üzemeltető Korlátolt Felelősségű Társasággal kötött  szerződés teljesítéséről
Előadó: Olaszyné Fülöp Anita – aljegyző

6. Napirendi pont
A nagylózsi 186. 187. hrsz-ú  ingatlanok Adásvételi Szerződésének megismerése elfogadása.
Előterjesztő: Tóthné Szigeti Éva - polgármester

7. Napirendi
Egyéb döntést tájékoztatást igénylő ügyek
a.) Iskolabusz üzemeltetése és költségeinek viselése
b.) A nagylózsi 127/2 hrsz-ú ingatlan bővítéséhez (tetőtér beépítés) képviselő-
testületi nyilatkozat a szükséges számú parkoló rendelkezésre állásáról
c.) Bursa Ösztöndíj Pályázathoz csatlakozás szándéka a 2014. évre

Előadó: Tóthné Szigeti Éva – polgármester
Határidő:azonnal
                                                                                                                       1. napirendi pont
Beszámoló az önkormányzat I. féléves gazdálkodásáról

Pintér József: Pénzügyi előadónk Csigóné Mikó Anita a már tőle megszokott pontossággal, áttekinthetően elkészítette a I. félévi beszámolót. Kérem tegyék fel a napirendi ponttal kapcsolatos kérdéseiket.
A képviselő-testület a javaslatot megtárgyalt és 3 igen szavazattal, ellenszavazat és tartózkodás nélkül a következő határozatot hozta: 
 75/2013. (IX.11.) Kt. határozat

Nagylózs Község Önkormányzatának Képviselő-testülete az önkormányzat I. féléves gazdálkodásáról szóló beszámolót megismerte, elfogadja.
Felelős: Tóthné Szigeti Éva – polgármester
Határidő: azonnal


                                                                                                                       2. napirendi pont
A Sopronkövesdi Közös Önkormányzati Hivatal I. féléves gazdálkodásáról

Pintér József: Felkérem Fücsökné Torma Lívia jegyző Asszonyt, hogy mondja el a napirendi ponttal kapcsolatos szóbeli előterjesztését.

Fücsökné Torma Líva: Már az induláskor tudtuk, hogy az állami támogatás nem fogja „eltartani” a hivatalt.  Az együttműködés jó, a hivatalok ( kirendeltségek) közti munkakapcsolat eredményes. A gazdálkodás szempontjából a tervezetthez képest időarányosan állunk.

Pintér József: Köszönjük a szóbeli kiegészítést, örömmel halljuk, hogy jó munkakapcsolat alakult ki a hivatal dolgozói közt.  Úgy hallottam, hogy ez nem minden hivatalban van így, pedig az eredményes és jó munka egyik fontos feltétele.
A képviselő-testület a javaslatot megtárgyalt és 3 igen szavazattal, ellenszavazat és tartózkodás nélkül a következő határozatot hozta: 
 76/2013. (IX.11.) Kt. határozat
Nagylózs Község Önkormányzatának Képviselő-testülete a Sopronkövesdi Közös Önkormányzati Hivatal I. féléves gazdálkodásáról szóló beszámolót megismerte, elfogadja.
Felelős: Tóthné Szigeti Éva – polgármester
Határidő: azonnal
                                                                                                                       3. napirendi pont
Beszámoló a III. Pipacs Fesztiválról

Pintér József: A részletes szöveges és képes beszámoló ismeretében javaslom az írásos előterjesztésben foglaltak elfogadását.
A képviselő-testület a javaslatot megtárgyalt és 3 igen szavazattal, ellenszavazat és tartózkodás nélkül a következő határozatot hozta: 
 77/2013. (IX.11.) Kt. határozat
Nagylózs Község Önkormányzatának Képviselő-testülete a 2013. évi Pipacsfesztiválról készült beszámolót megismerte, elfogadja.
Felelős: Tóthné Szigeti Éva – polgármester
Határidő: azonnal


                                                                                                                       4. napirendi pont
Csatlakozás a „Nagy Magyar Engesztelés” kezdeményezéshez

A képviselő-testület az írásos előterjesztés ismeretében a napirendi pont témáját megtárgyalta és  3 igen szavazattal, ellenszavazat és tartózkodás nélkül a következő határozatot hozta: 
 78/2013. (IX.11.) Kt. határozat
Nagylózs Község Önkormányzatának Képviselő-testülete üdvözli a Világ Királynője Engesztelő Mozgalom megalakítását, céljaival, szellemiségével, értékrendjével egyetért.
A képviselő-testület kéri az egyházi és világi vezetőinket, hogy támogassák és tegyék lehetővé az Engesztelő Kápolna megépítését Budapesten, a Szent Anna-réten.
Határidő: azonnal
Felelős: Tóthné Szigeti Éva - polgármester

                                                                                                                       5. napirendi pont
HungaroConcept Szélerőmű Üzemeltető Korlátolt Felelősségű Társasággal kötött  szerződés teljesítéséről

Pintér József: Az írásos előterjesztésben foglaltak miatt – a HungoroConcept Kft ha kicsit megkésve, de eleget tett szerződésben vállalt fizetési kötelezettségének - , javaslom a 64/2013. (VII.17.) Kt. határozat hatályon kívül helyezését.

Olaszyné Fülöp Anita: Júliusi ülésen a képviselő-testület úgy döntött, hogy egy szerződés-módosítási javaslattal, lehetőset biztosít a Kft. részére, hogy később fizesse meg a szerződéses összeget. Az ülést követő 1-2 napon belül megérkezett az Kozma Mónika ügyvezető Asszony levele, melyben tájékoztatta az önkormányzatokat arról, hogy az írásos előterjesztésben megjelölt időpontokban – két részletben – teljesítik a 2013. évre vállalt fizetési kötelezettségüket.
2013. VII. 29-én átutaltak önkormányzatunk számlájára: 2. 190 625 Ft-ot.
A második részlet szeptember hó végén esedékes.
A képviselő-testület a javaslatot megtárgyalt és 3 igen szavazattal, ellenszavazat és tartózkodás nélkül a következő határozatot hozta: 
 79/2013. (IX.11.) Kt. határozat
Nagylózs Község Önkormányzatának Képviselő-testülete a 64/2013. (VII.17.) Kt. határozat hatályon kívül helyezi.
Felelős: Tóthné Szigeti Éva – polgármester
Határidő: azonnal


                                                                                                                      6 . napirendi pont
A nagylózsi 186. 187. hrsz-ú  ingatlanok Adásvételi Szerződésének megismerése elfogadása

Pintér József: A testület korábbi testületi ülésén részletesen tárgyalta a napirendi pont azon részét, hogy a Vörösmarty utcában az árok mellett lévő – magántulajdonú – „kis” telkeket megvásárolja.  Két ingatlan esetében, az egyeztetés során elhangzott 1000 Ft/m2 áron elkészült a meghívó mellékleteként megküldött Adásvételi-szerződés tervezet. Javaslom a tervezet elfogadását és a polgármester Asszony felhatalmazását a szerződés aláírására.
A képviselő-testület a javaslatot megtárgyalt és 3 igen szavazattal, ellenszavazat és tartózkodás nélkül a következő határozatot hozta: 
 80/2013. (IX.11.) Kt. határozat
Nagylózs Község Önkormányzatának Képviselő-testülete úgy dönt, hogy  a nagylózsi 186 hrsz-ú ingatlant 101.000 Ft-ér, a nagy 187 hrsz-ú ingatlant 86.000 Ft összegért megvásárolja.

Felhatalmazza Tóthné Szigeti Éva polgármestert e határozat mellékletét képező Adásvételi- Szerződés tervezetben foglaltak szerint szerződés aláírására.
Felelős: Tóthné Szigeti Éva – polgármester
Határidő: azonnal
                                                                                                                      7. napirendi pont
Egyéb döntést tájékoztatást igénylő ügyek

a.) Iskolabusz üzemeltetése és költségeinek viselése

Olaszyné Fülöp Anita: Az írásos előterjesztésben foglaltak szerinti tájékoztatásból egyértelműen kiolvasható, hogy a jövőben „ a nem kötelező felvételes” tanulók iskolába történő utaztatásának költségeit a szülőknek vagy önként vállalt feladatként az önkormányzatnak kell finanszírozni.  
A fenntartó a kötelező felvételt biztosító iskolába történő utaztatásról köteles gondolkodni.

Az utaztatás költségeinek e tanévre eső első számlák beérkezését követően, valamint a fenntartóval történő egyeztetés után e napirendi pont tárgyalása ismét esedékes lesz.

Pintér József: Döntés meghozatala nem szükséges, a napirendi pont egyenlőre tájékoztató jellegű volt.

b.) A nagylózsi 127/2 hrsz-ú ingatlan bővítéséhez (tetőtér beépítés) képviselő- testületi nyilatkozat a szükséges számú parkoló rendelkezésre állásáról

Olaszyné Fülöp Anita: Amint a T. Képviselők előtt már ismert, önkormányzatunk építési engedély iránti kérelmet nyújtott be a járási építési hatósághoz. Hiánypótlást kaptunk a hatóságtól arra vonatkozóan, hogy az önkormányzat nyilatkozzon arról, hogy az épülethez szükséges parkoló igényt ( 21 db) biztosítani tudja az épület 500 méteres körzetében.

A parkolókat a hivatalnál ( 5 db), a kultúrnál ( 7 db ) és a plébánia épülete előtti közterületen kialakításra kerülő ( egyházközség most kivitelezés alatt álló pályázata keretében) parkoló által ( 13 db) tudjuk biztosítani.

Pintér József: Javaslom a fenti szóbeli előterjesztésben foglaltak szerint a parkoló igény biztosításáról szóló döntés ( Nyilatkozat) meghozatalát.
A képviselő-testület a javaslatot megtárgyalt és 3 igen szavazattal, ellenszavazat és tartózkodás nélkül a következő határozatot hozta: 
 81/2013. (IX.11.) Kt. határozat
Nagylózs Község Önkormányzatának képviselő-testülete kijelenti, hogy a Nagylózs, Vörösmarty u. 31/A szám alatti, 127/2 hrsz-ú ingatlanon meglévő épület bővítésének tárgyában benyújtott építészeti-műszaki tervdokumentációban foglaltak szerint, az érintett telek 500 méteres körzetében elhelyezett parkoló helyek kialakításával egyetért.

A szükséges 21 db parkolót a nagylózsi 127/2 hrsz-ú ingatlanon lévő 5 db parkoló, a nagylózsi 467 hrsz-ú ( Arany J. u., 385/3 hrsz-ú – plébánia épülete előtt) ingatlanon kialakításra kerülő   13 db parkoló, valamint a nagylózsi 467 hrsz-ú ingatlanon  ( Arany J. u., 12/3 hrsz-ú ingatlan - ált.iskola, kultúrház) 7 db parkoló  által biztosítja
Felelős: Tóthné Szigeti Éva – polgármester
Határidő: azonnal


c.) Bursa Ösztöndíj Pályázathoz csatlakozás szándéka a 2014. évre

Olaszyné Fülöp Anita: Az önkormányzatoknak 2013. október 15. napjáig kell nyilatkozniuk arról, hogy 2014. évben csatlakoznak-e a Bursa Hungarica felsőoktatási ösztöndíj pályázathoz.



A képviselő-testület a javaslatot megtárgyalt és 3 igen szavazattal, ellenszavazat és tartózkodás nélkül a következő határozatot hozta:
82/2013. (IX.11.) Kt. határozat
Nagylózs Község Önkormányzatának képviselő-testülete úgy dönt, hogy 2014. évben csatlakozik a Bursa Hungarica Ösztöndíj pályázathoz.
Felhatalmazza Olaszyné Fülöp Anita aljegyző a csatlakozási nyilatkozat továbbítására.
Határidő: 2013. október 15.
Felelős: Olaszyné Fülöp Anita - aljegyző

Miután több napirendi pont nem volt, Tóthné Szigeti Éva polgármester az ülést 17 óra 55 perckor bezárta.

K.m.f.

 Pintér József                                                                                        Fücsökné Torma Lívia
alpolgármester                                                                                                   jegyző



							 Helyettesíti:


									  Olaszyné Fülöp Anita
										 aljegyző



				



					

				








